《一姓三氏诗》
元代·黄玠

彼种树者，更枝易叶。以彼成此，实相应接。载息载滋，两殊一合。

实时既从，物亦允协。本本支支，纷其丛沓。初气永存，至纯不杂。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。